Diari Oficial de la Generalitat Valenciana


Sumari del DOGV 9784, del 08-02-2024 (2024/921)

RESOLUCIÓ de 26 de desembre de 2023, de la directora general d'Infraestructures i Projectes Urbans, per la qual s'aprova definitivament el projecte bàsic «Variant de la carretera CV-50 a Tavernes de la Valldigna i Connexió amb l'N-332. Clau 9364-DDB».
-----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9784

Data del DOGV
:   08-02-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/921


Data del document
:   26-12-2023

Organisme emissor
:   Conselleria de Medi Ambient, Aigua, Infraestructures i Territori

Tipus de document
:   Resolució

Descriptors 

:   * Conselleria de Medi Ambient, Aigua, Infraestructures i Territori
    * construcció de carreteres
    * pla d'urbanisme

RESOLUCIÓ de 26 de desembre de 2023, de la directora general d'Infraestructures i Projectes Urbans, per la qual s'aprova definitivament el projecte bàsic «Variant de la carretera CV-50 a Tavernes de la Valldigna i Connexió amb l'N-332. Clau 2319-YUU». [2024/921]  
El 15 de setembre de 2021, la Direcció General d'Obres Públiques, Transports i Mobilitat Sostenible va aprovar inicialment el projecte bàsic Variant de la carretera CV-50 a Tavernes de la Valldigna i connexió amb l'N-332.  
El projecte bàsic es va sotmetre a informació pública mitjançant un anunci publicat en el DOGV núm. 9250, de 5 de gener de 2022, i en el diari de màxima difusió Las Provincias de data 4 de gener de 2022, per un termini de 30 dies hàbils. El tràmit d'informació pública es va realitzar d'acord amb la Llei 39/2015, d'1 d'octubre, del procediment administratiu comú de les administracions públiques, a l'efecte de la legislació general, la legislació sectorial i la Llei 21/2013, de 9 de desembre, d'avaluació ambiental.  
En data 28 de juny de 2022, havent-se analitzat totes les al·legacions rebudes, es va elaborar un informe de resposta a les al·legacions i els informes rebuts durant el tràmit d'informació pública per part del Servei de Planificació de la Subdirecció General de Mobilitat.  
El 29 de juny de 2022, la Direcció General d'Obres Públiques, Transports i Mobilitat Sostenible va resoldre acceptar el contingut de l'informe d'al·legacions presentades durant el tràmit d'informació pública, modificar el projecte bàsic segons els requeriments de les al·legacions, notificar-lo als interessats i les administracions públiques i formalitzar l'expedient d'avaluació d'impacte ambiental segons el que indica la Llei 21/2013, de 9 de desembre, d'avaluació ambiental.  
El 5 d'agost de 2022, la Direcció General d'Obres Públiques, Transports i Mobilitat Sostenible va remetre a la Direcció General de Qualitat i Educació Ambiental la sol·licitud de la preceptiva declaració d'impacte ambiental, juntament amb l'expedient d'avaluació d'impacte ambiental (projecte bàsic, estudi d'impacte ambiental i estudi d'integració paisatgística redactats l'agost de 2022, al·legacions i informes rebuts en els tràmits d'informació pública i de consultes a les administracions públiques afectades i a les persones interessades i informe de resposta a les al·legacions i els informes rebuts).  
  
El 12 de juliol de 2023, la Direcció General de Qualitat i Educació Ambiental va dictar una resolució de declaració d'impacte ambiental acceptable només als efectes ambientals i sense perjudici de l'obtenció prèvia de les autoritzacions sectorials que siguen aplicables a l'esmentat projecte bàsic, sempre que es desplegue amb les previsions de l'estudi d'impacte ambiental i amb una sèrie de condicionants que s'inclouen en esta.  
El projecte bàsic redactat l'agost de 2022 inclou els documents necessaris per a aprovar-lo, disposa de declaració d'impacte ambiental i ha permés analitzar les necessitats i alternatives concretes de les actuacions que es pretenen dur a terme.  
Per tot el que s'ha exposat anteriorment, a proposta del subdirector general de Mobilitat, per delegació de competències mitjançant la Resolució de 23 de juliol de 2019, del conseller de Política Territorial, Obres Públiques i Mobilitat, sobre delegació de l'exercici de competències en determinats òrgans de la Conselleria, en virtut de la disposició addicional segona del Decret 112/2023, de 25 de juliol, del Consell, pel qual s'establix l'estructura orgànica bàsica de la Presidència i de les conselleries de la Generalitat, i amb els efectes assenyalats en la Llei 6/1991, de 27 de març, de carreteres de la Comunitat Valenciana, resolc:  
  
Primer  
Aprovar definitivament el projecte bàsic Variant de la carretera CV-50 a Tavernes de la Valldigna i connexió amb l'N-332. Clau 0503-XYW.  
  
Segon  
Ordenar que en la redacció del projecte o projectes que desenvolupen l'alternativa adoptada en el projecte bàsic, es tinga en compte el següent:  
- Els condicionants establits en la declaració d'impacte ambiental formulada per la Resolució de la Direcció General de Qualitat i Educació Ambiental de 12 de juliol de 2023, publicada en el DOGV núm. 9660, d'11 d'agost de 2023.  
- L'informe de resposta a les al·legacions i els informes rebuts durant el tràmit d'informació pública de data 28 de juny de 2022, acceptat mitjançant la Resolució de 29 de juny de 2022, de la Direcció General d'Obres Públiques, Transports i Mobilitat Sostenible.  
- Que es realitzen els estudis necessaris i es definisquen les solucions que permeten obtindre les autoritzacions sectorials que li siguen aplicables.  
  
Tercer  
Ordenar la publicació en el Diari Oficial de la Generalitat Valenciana de la present resolució, sobre la base del que es disposa en els articles 20 i següents de la Llei 6/1991, de 27 de març, de carreteres de la Comunitat Valenciana, i d'acord amb el que es disposa en l'article 45 de la Llei 39/2015, d'1 d'octubre, del procediment administratiu comú de les administracions públiques.  
  
Contra la present resolució, que esgota la via administrativa, podrà interposar-se un recurs potestatiu de reposició davant de la Direcció General d'Infraestructures i Projectes Urbans, en el termini d'un mes, comptat des de l'endemà de la publicació, en virtut del que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé directament un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos, comptat des de l'endemà de la publicació o, si és el cas, de la resolució expressa del recurs potestatiu de reposició, de conformitat amb el que s'establix en els articles 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa.  
Tot això sense perjudici que puga exercitar, si és el cas, qualsevol altre recurs que estime procedent.  
  
València, 26 de desembre de 2023.- La directora general d'Infraestructures i Projectes Urbans: M.ª José Martínez Ruzafa.